

**Қазақстан Республикасы iшкi iстер органдарының қатардағы және басшы құрамдағы адамдары антының мәтiнiн бекiту туралы**

***Күшін жойған***

Қазақстан Республикасы Президентінің 2005 жылғы 23 сәуірдегі N 1559 Жарлығы. Күші жойылды - Қазақстан Республикасы Президентінің 2022 жылғы 19 желтоқсандағы № 61 Жарлығымен

      Ескерту. Күші жойылды – ҚР Президентінің 19.12.2022 № 61 Жарлығымен.

      "Президент пен Үкімет

      актілері жинағында"

      жариялануға тиіс

      "Қазақстан Республикасының iшкi iстер органдары туралы" 1995 жылғы 21 желтоқсандағы Қазақстан Республикасының Заңын iске асыру мақсатында **ҚАУЛЫ ЕТЕМIН:**

      1. Қоса берiлiп отырған Қазақстан Республикасы iшкi iстер органдарының қатардағы және басшы құрамдағы адамдары антының мәтiнi бекiтiлсiн.

      2. Осы Жарлық алғаш ресми жарияланған күнiнен бастап қолданысқа енгiзiледi.

|  |  |
| --- | --- |
|
Қазақстан Республикасының  |  |
|
Президентi  |  |

      Қазақстан Республикасы

      Президентiнiң

      2005 жылғы 23 сәуiрдегi

      N 1559 Жарлығымен

      БЕКIТIЛГЕН

 **Қазақстан Республикасының iшкi істер органдары**
**қатардағы және басшы құрамдағы адамдарының**
**АНТЫ**

      Мен, Қазақстан Республикасының азаматы \_\_\_\_\_\_\_\_\_\_\_\_\_\_\_\_\_\_\_\_\_\_

      (тегі, аты, әкесiнiң аты)

      iшкi iстер органдарына қызметке қабылдана отырып:

      Қазақстан Республикасының Конституциясы мен заңдарын қатаң

      сақтауға, бастықтардың, командирлердiң бұйрықтары мен нұсқауларын

      және өзiме жүктелген қызметтiк мiндеттердi адал атқаруға;

      Қазақстан Республикасы азаматтарының конституциялық құқықтарын

      және бостандықтарын шектеуге жол бермеуге, оларды құқыққа қарсы

      әрекеттерден қорғауға;

      Қазақстан Республикасының Конституциясы мен заңдарында

      белгiленген қоғамдық тәртiптi өз өмiрiмдi аямастан қорғауға;

      қызметке байланысты қиындықтарға шыдамдылықпен төзе бiлуге,

      адал, батыл, қырағы қызметкер болуға;

      мемлекеттiк және қызметтiк құпияны сақтауға салтанатты түрде

      ант етемiн.

      Егер де мен осы антты бұзсам, Қазақстан Республикасының заңдарында белгiленген жауапкершiлiктi көтеруге әзiрмiн.

      200\_\_ жылғы "\_\_\_" \_\_\_\_\_\_\_\_ \_\_\_\_\_\_\_\_\_\_

      (қолы)

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК